Uživajte u stihovima koji su oblikovali generacije—60 godina pjesničke snage!

#### STIHOVI 1961.-2020. #### Bob Dylan jedan je od najvažnijih tekstopisaca našeg vremena, zaslužan za moderne klasike poput “Like a Rolling Stone”, “Mr. Tambourine Man” i “The Times They Are a-Changin’”. Uostalom, 2016. kao jedini kantautor do sada dobio je i najvažniju književnu nagradu, Nobelovu nagradu za književnost. Stihovi 1961. – 2020. sveobuhvatna su i konačna zbirka Dylanovih pjesama od ranih radova, koji su nezaobilazan dio glazbenog kanona, do najnovijih pjesama. Poznat po tome što mijenja stihove čak i svojih najpoznatijih pjesama, Dylan je za ovo izdanje uredio desetke pjesama, čineći Stihove obaveznim štivom – kako za strastvene obožavatelje tako i za one koji ga tek otkrivaju. U prijevodu istinskog poznavatelja djela Boba Dylana Voje Šindolića, prvi put na hrvatskom možemo čitati stihove koji su dio popularne kulture i naših života.
Više »
Moglo bi vas zanimati i...
#### OASIS SUPERSONIC: potpuna, autorizirana i necenzurirana biografija #### Oasis je jedan od najvažnijih i najutjecajnijih bendova u povijesti rock-glazbe. Kada se 1991. pojavio na mančesterskoj sceni, malotko je mogao naslutiti da će bend obilježiti zvuk 1990-ih i definirati duh cijele generacije: Oasis je postao kultura, stav, način života. Tijekom osamnaest godina postojanja, postava benda više se puta mijenjala, ali braća Liam i Noel Gallagher – unatoč čestim sukobima, katkad i otvorenoj netrpeljivosti – ostali su njegova konstanta od početka do kraja. U knjizi Supersonic, nastaloj na temelju intervjua za istoimeni dokumentarni film, članovi legendarnog benda iz Manchestera – ponajprije braća Liam i Noel Gallagher – pripovijedaju priču o svom meteorskom usponu: od zadimljenih klubova u kojima su nastupali pred šačicom ljudi do statusa globalnih superzvijezda koje su punile stadione diljem svijeta. #### Više »
#### KRONIKE: prvi svezak #### Tako piše Bob Dylan u memoarima Kronike: Prvi svezak, izvanrednoj knjizi koja istražuje ključne točke u životu i karijeri ikone rock’n’rolla. Dylanovim očima, kroz njegovu duhovnu širinu, vidimo Greenwich Village oko 1961. godine, kada prvi put stiže na Manhattan. Bobov je New York čaroban grad neslućenih mogućnosti – zadimljenih noćnih zabava, književnih buđenja, prolaznih ljubavi i neraskidivih prijateljstava. Elegična zapažanja isprekidana su ubodima sjećanja, prodornim i nemilosrdnim. Uz usputna putovanja u New Orleans, Woodstock, Minnesotu i dalje na zapad, Kronike su intimno i duboko dojmljivo osobno sjećanje na vremena kakvih više nema. Ovi zapisi razotkrivaju, poetični su, strastveni i duhoviti. Pružaju očaravajući uvid u misli Boba Dylana i niz utjecaja koji su ga obilježili. Dylanov glas izrazito je američki: velikodušan, angažiran, maštovit i ritmičan. #### Više »
#### IVAN SUPEK (komplet) #### IVAN SUPEK: vizije i ostvarenja, nadanja i razočaranja - Biografija Ivana Supeka izdana povodom 110 obljetnice rođenja. (knjiga prva); HRVATSKI ANTIFAŠIZAM NEKAD I DANAS - Tekst nađen u ostavštini Ivana Supeka (knjiga druga). Biografija akademika Ivana Supeka napisana je iz pera i perspektive njegova sina, Ivana Supeka. Ova knjiga dolazi u kompletu sa novopronađenim rukopisom akademika Ivana Supeka, o Hrvatskom antifašizmu nekada i danas. #### Više »
#### ARGENTINSKI ROMAN #### Fascinantna životna priča nepokolebljiva novinara i borca za ljudska prava NOVO, PROŠIRENO I REVIDIRANO IZDANJE Novo, prošireno i revidirano izdanje Argentinskog romana Drage Pilsela prikaz je njegova nesvakidašnjeg i uistinu posebnog života. Počevši od povijesti svojih predaka, preko ranog djetinjstva i mladenačkog života u Argentini, do života u Hrvatskoj u posljednjih trideset šest godina, Pilsel iskreno piše o sebi, razvoju svojega identiteta i autentičnosti. Argentinski roman knjiga je kojoj je cilj da bude svjedočanstvo o tome kako povijesne okolnosti mogu oblikovati ljude i kolika je snaga potrebna da se čovjek kritički postavi prema okvirima koje mu zadaju nacionalna i vjerska pripadnost, te da je nakraju jedino važna čovječnost. Argentinski roman, čiji je autor poznati novinar Drago Pilsel, zanimljiva je autobiografska priča o jednom sazrijevanju, o metamorfozi jednog fašista u antifašista i crkvenjaka u kršćanina. #### Više »
Copyright © 2023, DOMINOVIĆ D.O.O., All rights reserved. Kontakt: knjizara@dominovic.hr / +385 1 6130 112 Sveučilišna knjižara i antikvarijat Dominović Hrvatske bratske zajednice 4 (zgrada NSK) 10001 Zagreb, P.P. 555 Want to change how you receive these emails? You can update your preferences or .

This email was sent to why did I get this? Dominović d.o.o. · Trnjanska cesta 54A · Zagreb 10000 · Croatia